Tuiono TeanauTEANAU TUIONO (Green): Tēnā koe e te Māngai. Kei te kaha tautoko mātou ngā Kākāriki ki tēnei pire i tēnei pānuitanga tuatoru o tēnei pire. Ko tōna kaupapa kia āhei te reo Māori ki roto i ngā kaunihera kia āhei te reo Māori te tangata whenua te mana whenua ā me ngā hapori Māori katoa e noho ana ki tō rātou nei takiwā. Kua roa te wā mātou ngā Kākāriki e tautoko ana i tēnei kaupapa. I herea ō mātou pou mātāpono ki te Tiriti o Waitangi ō mātou nei whanaketanga ō mātou haerenga katoa ki roto i ō mātou nei kaupapa. Ko te piringa o te taiao ko te piringa o te whenua ko te piringa o te whenua ko te piringa o te tangata. Kei reira anō tēnei kawenata ko te Tiriti o Waitangi nō reira mai i tērā o ngā tīmatanga i kaha tautoko mātou i tēnei pire. Me mihi ka tika ki ngā ringaringa maha ngā ringa rehe ngā ringa i hāpai atu i tēnei kaupapa puta noa i te motu. Nō reira me mihi ka tika ki a Toni Boynton me ActionStation nā rātou anō i pīkauhia i tēnei kaupapa. Me ka tautoko katoa i ngā kōrero ki ngā tāngata Tiriti. Ngā tāngata Tiriti i hīkoi i te hīkoi roa i roto i tiro ki te wairua o te tangata i tiro i aro ki te mauri o Te Tiriti o Waitangi nō reira kei te tautoko i ngā mihi i hoatu ki a Andrew Judd mā ki Ngāmotu me ngā tāngata Tiriti katoa.Ko te Tiriti o Waitangi tērā te pūtake o tō tātou nei whenua. Ka titiro tātou ki te piki me ngā heke me te oranga ki roto i tēnei Pāremata me āhei tātou ki te titiro i tēnei āhuatanga katoa ki roto i ngā kaunihera. I a au e rongo ana ki ngā kōrero kei te whakaaro ake ko tētahi i pahupahu mai ki aku nei taringa me te mea atu 'nā runga i tēnei ture kei te wehewehe te tangata' e hē e hē. Ka hoki ngā mahara i te wā i pōti te Kaunihera o Te Papaioea me te Kaunihera o Manawatū i te takiwā o Te Manawatū ko au tētahi anō i whakarite ki roto i ō mātou nei hapori. Ko te hunga kē i whakawehewehe i a mātou ko te hunga i haere mai nō waho i te tāone. Ngā rōpū pērā ki a Hobson's Pledge me tērā momo. Nā rātou anō i whāngaihia i tēnei mea te kuare. Mē pēnei ana te whakataukī 'mēnā ka whāngaihia te kuare ki te kuare ka pupū ake tēnei mea te kaikiri'. E rangona katoa mātou tō mātou nei hapori i tērā āhua.Nō reira tērā taha mēnā ka hiahia rātou kia noho tau kia noho mauri tau tō tātou whenua me waiho ō rātou tāra ki waho ō rātou pūtea ki waho o ō mātou nei tāone. Tērā te kino tērā te noho wehewehe o te tangata. Ka waiho ki a mātou anō ō mātou nei kaupapa e whakaritea. Ki a mātou ngā Kākāriki ehara i te mea ko tēnei te tīmatanga me te whakamutunga o tēnei mea te tino rangatiratanga me te mana motuhake. Kao. He tīmatanga noa iho tēnei he tapuwae ki runga i te haerenga. He tapuwae ki runga i te whakangungu i tēnei mea te kaitiakitanga o te whenua. I te mea kua mōhio kē tātou ko ngā pānga o te whiringa o te āhuarangi te paruparu o ngā awa kei ngā ringa o ngā Māori kei te mātauranga o te Māori ētahi o ngā whakautu. Tērā te take me huaki tātou i te tatau ki ngā kaunihera kia āhei tērā reo ērā whakaaro katoa kia tau kia āwhina kia hāpai ake. Ahakoa kei roto i te ture te Local Government Act ngā āhuatanga o te Tiriti i a au e kōrero ana ki te koromatua o Te Papaioea i te mea i kai tahi māua i ngā hāora kātahi anō ka pahure ake nei kei a rātou ētahi mahi me whakatutukihia ki roto i ngā āhuatanga o te Tiriti o Waitangi. Mā runga i tēnā ture ka āhei rātou ki te whakatutuki i ā rātou nei mahi.Te mutunga kei te whakaaro ake mō te hunga mō te whakatupuranga kei te heke mai. I ēnei rā tē taea te waiho ake i te Māori ki te taha kua ngaro noa aua rā. Kua pāhake aua rā nō reira te katoa o ngā tāngata puta noa i te motu e kaha te hāpai atu i tēnei kaupapa ahakoa te kuare ahakoa te kaikiri kei te mihi. Me mihi ka tika ki te Minita a Nanaia Mahuta e mihi ana ki a koe i whai māia i tō tū kāore i wiriwiri ngā turi nā te kanga o tērā atu o ngā taha i te mea kua tae te wā kua tae te wā kua hoake tātou katoa ki runga i ngā āhuatanga o te Tiriti. Nō reira tērā te take kei te kaha tautoko mātou ngā Kākāriki ki tēnei o ngā pire kia whai niho kia whai niho i roto i ngā āhuatanga o te ture te reo Māori i roto i ngā kaunihera. Nō reira tēnā koutou tēnā koutou tēnā tātou katoa.[We the Green Party strongly support this bill that is the third reading of this bill. Its purpose: to enable the Māori voice in councils to enable the Māori voice the indigenous people those with territorial rights and all the Māori communities living in their regions. We the Greens have long supported this initiative. Our principles are aligned with Te Tiriti o Waitangi our developments indeed our practices in all our initiatives. The connection of the environment is the connection of the land the connection of the land is the connection of people. There is also the existence of a covenant called Te Tiriti o Waitangi so from the beginning we have strongly supported this bill. We would like to acknowledge the many hard workers the skilled hands the ones who shouldered this matter throughout the country. In particular Toni Boynton and ActionStation those who shouldered the heavy load. And of course we support the acknowledgments to the people of the Treaty. Those who pursued the long journey those who acknowledged the spirit of people and the vital essence of Te Tiriti o Waitangi. Therefore we support the acknowledgments to Andrew Judd and others in New Plymouth and all the people of the Treaty.Te Tiriti o Waitangi is the founding document of our country. If we were to look at the ups and downs and the place it has in this Parliament we should then be able to focus on this issue within our councils. As I hear the discourse I come to think about someone who shared some gossip with me by saying This law will divide people"—that is a fallacy. As I reflect back when the Palmerston North and the Manawatū councils in the Manawatū region voted on this issue I myself was a community organiser at the time. The divisive elements actually came from outside of the town. Groups like Hobson's Pledge and others like that. It was them who spread misinformation. The proverb states "If an ignorant person is further misinformed then the result is racism". Our community felt that phenomenon strongly.So if those groups wish for our land to remain serene to remain at ease then they should leave their dollars out of it their money out of our towns. That is the source of evil that is the thing that divides us. Let us progress our own issues ourselves. The Green Party is clear that this is not the be all and end all of sovereignty and self-determination. No. This is only a beginning one step of the journey. A step towards protecting the guardianship of this land. As we already know that some of the impacts of climate our dirty waterways some of the answers lie in the hands of Māori in Māori knowledge. This is why we should open council doors and allow that voice all those ideas to be able to settle to assist and to support. Even though aspects of Te Tiriti are already in the law the Local Government Act when I was talking to the mayor of Palmerston North as we were eating lunch together a few hours ago they still have work to do to achieve within the features of Te Tiriti o Waitangi. With this law they will be able to deliver on their work.To end with I would like to consider the people the generations still to follow. Today it is impossible to marginalise Māori those days have gone. Those have passed and therefore I wish to acknowledge all people throughout the land who strove to support this matter even in the face of ignorance and racism. I must also acknowledge the Minister Nanaia Mahuta. I congratulate you you stood courageously and did not shake at the knees because of abuse thrown from the other side as the time has now come the time has come for us all to move forward on the basis of the Treaty. This is why we the Greens strongly support this bill gaining teeth gaining teeth within the functions of the law and the Māori voice within councils. I thank you all once twice thrice.]"